Þessi prótín tengjast kirnaröðum rétt fyrir framan upphaf gens og virðast hindra eða hvetja umritun þess , það er myndun RNA afrits af geninu . Stjórngenum og stjórnprótínum var fyrst lýst í bakteríum . Stjórnprótín eru gagnleg til þess að stjórna starfsemi gena sem einungis er þörf fyrir við ákveðnar aðstæður . Í dýrum og plöntum er ekki síður þörf fyrir stjórnprótín . Reyndar virðist það heiti nú lítið vera notað yfir stjórnprótín dýra og plantna heldur er talað um " transcription factors " eða umritunarþætti . Með þessu heiti er vísað beint til þess að það er einmitt umritun gena sem þessi prótín stjórna .